
Balatonvilágos Község Önkormányzat Képviselő-testületének

2025. májusi soros nyílt ülésére
Tárgy: TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt felelős akkreditált közbeszerzési szaktanácsadói szolgáltatás elvégzésére létrejött szerződés II. módosítása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Balatonvilágos Község Önkormányzata pályázatot nyújtott be a TOP_Plusz-1.2.1-21 kódszámú, Településfejlesztés Balatonvilágoson címmel a magas parton kávézó és kerékpárszerviz, a sportpályán öltöző, mosdó kialakítására, valamint a Kultúrházhoz fedett színpad építése, meglévő színpad elbontása, Kultúrház parkolójának felújítása, zöld infrastruktúra fejlesztés támogatására. Az Önkormányzat a pályázatban bruttó 169.014.397 Ft támogatásban részesült a Támogatói Szerződés alapján.
A felelős akkreditált közbeszerzési szaktanácsadói szolgáltatás elvégzésére Varga Tímea egyéni vállalkozóval (2013 Pomáz, Kankalin utca 6.) szerződtünk az előterjesztés mellékletét képező megbízási szerződésben. A szerződés teljesítési határideje a 266/2024. (XII. 11.) számú határozat alapján 2025. május 31. napjára módosult. A módosítás a tervezési dokumentáció egyes részeinek módosítása miatt vált szükségessé.
A 2025. évi központi költségvetésének megalapozásáról szóló 2024. évi LXXIV. törvény 253. § (4) bekezdése alapján „ha a 251. §-ban meghatározott építési beruházás kiviteli tervvel rendelkezik, a kivitelezésre vonatkozó feltételes beszerzési vagy közbeszerzési eljárás megkezdésére a miniszter becsült értékre vonatkozó költségellenőrzést tartalmazó véleményének beszerzését követően kerülhet sor”. 
A jogszabályban meghatározottak szerint 2025. április 3. napján megküldtük az Építési és Közlekedési Minisztériumnak a kiviteli tervdokumentációt és az árazott költségbecslést miniszteri véleményezésre.
A projektmenedzser tájékoztatása szerint április hónapban telefonon kért kiegészítést Minisztérium a megküldött dokumentációval kapcsolatban, azonban a mai napig semmilyen hivatalos választ nem kaptunk.
A közbeszerzési eljárás emiatt még feltételesen sem indítható, de az már előre látható, hogy a módosított megbízási szerződésben rögzített 2025. május 31. teljesítési határidő nem tartható.
A Somogy Vármegyei Önkormányzati Hivatal projektmenedzserével a mai napon zajlott egyeztetésünk alapján javasolom a 2025. december 31. póthatáridőt megállapítani, mint új teljesítési határidőt. 
Kérem, a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2025. május 27.

Takács Károly

polgármester

Határozati javaslat
Balatonvilágos Község Önkormányzat Képviselő-testülete megtárgyalta a „TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt felelős akkreditált közbeszerzési szaktanácsadói szolgáltatás elvégzésére létrejött szerződés II. módosítása” tárgyú előterjesztést és az alábbi határozatot hozza:
A Képviselő-testület a TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt felelős akkreditált közbeszerzési szaktanácsadói szolgáltatás elvégzésére létrejött szerződés teljesítési határidejét 2025. december 31. napjában állapítja meg, ezzel a Megbízási szerződés 2.3. pontját a következők szerint módosítja: 

„A szerződésszerű teljesítés határideje: 2025. december 31.”
A képviselő-testület felkéri a polgármester a módosító okirat aláírására.
Felelős: Takács Károly polgármester

Határidő: haladéktalanul
Megbízási szerződés II. módosítása 
felelős akkreditált közbeszerzési szaktanácsadó szolgáltatás elvégzésére

	Amely létrejött egyrészről a

Megbízó: Balatonvilágos Község Önkormányzata

Székhelye: 8171 Balatonvilágos, Csók István sétány 38.

Törzsszáma: 734048

Adószáma: 15734044-2-14

Képviseletében eljár: Takács Károly Béla, polgármester

mint Megbízó
	másrészről

Név: Varga Tímea egyéni vállalkozó

Székhelye: 2013 Pomáz, Kankalin utca 6.

Nyilvántartási száma: 30993283
Adószáma: 66030379-1-13

Számlavezető neve és bankszámla száma: K&H Bank 10403057 50526976 50661006

Képviselője és titulusa: sk.

mint Megbízott


(együttesen Felek) között alulírott helyen és időben az alábbi feltételek szerint:

1. Előzmény

Felek megállapítják, hogy Balatonvilágos Község Önkormányzata (továbbiakban: Önkormányzat) a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021 (V.18.) Kormányrendeletben foglaltaknak megfelelően TOP_PLUSZ-1.2.1-21-SO1-2022-00037 azonosítószámú, „Településfejlesztés Balatonvilágoson”című pályázatának (továbbiakban: Pályázat) megvalósítása során a felmerülő közbeszerzési tevékenység ellátása érdekében Megbízóként megbízási szerződést köt.

2. Szerződés módosítása

2.1. A szerződés 2.3. pontja a következőre módosul: „A szerződésszerű teljesítés határideje: 2025. december 31.”

2.2. A szerződés jelen módosító okirattal nem érintett részei változatlanul érvényesek maradnak.

2.3. A szerződés összesen 4 példányban készült, melyből 3 példány Megrendelőt, 1 példány a Felelős akkreditált közbeszerzési tanácsadót illeti meg.

Felek a jelen szerződést elolvasták, és értelmezték, és mint akaratukkal mindenben egyezőt cégszerűen jóváhagyólag aláírják. 

Kelt: Balatonvilágos, 2025. május 

Megbízó
Megbízott

Balatonvilágos Község Önkormányzata
Varga Tímea EV

Takács Károly Béla polgármester

Dr. Boda Zsuzsanna
Viplak Tibor

